CELEX: 62017CN0564
Language: et
Date: 2017-09-25 00:00:00
Title: Kohtuasi C-564/17: 25. septembril 2017 esitatud hagi – Euroopa Komisjon versus Belgia Kuningriik

13.11.2017   
            
            
               ET
            
            
               Euroopa Liidu Teataja
            
            
               C 382/34
            
         25. septembril 2017 esitatud hagi – Euroopa Komisjon versus Belgia Kuningriik
   (Kohtuasi C-564/17)
   (2017/C 382/42)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: C. Cattabriga, G. von Rintelen, R. Troosters)
   
      Kostja: Belgia Kuningriik
   
      Hageja nõuded
   
   
               —
            
            
               tuvastada, et kuna Belgia Kuningriik ei ole hiljemalt 25. detsembril 2013 vastu võtnud kõiki õigus- ja haldusnorme, et täita Euroopa Parlamendi ja nõukogu 13. detsembri 2011. aasta direktiivi 2011/98/EL kolmandate riikide kodanikele liikmesriigis elamist ja töötamist võimaldava ühtse loa taotlemise ühtse menetluse ning liikmesriigis seaduslikult elavate kolmandatest riikidest pärit töötajate ühiste õiguste kohta (1), või vähemalt ei ole komisjoni neist teavitanud, siis Belgia Kuningriik rikkunud nimetatud direktiivi artikli 16 lõike 1 esimesest lõigust tulenevaid kohustusi;
            
         
               —
            
            
               määrata Belgia Kuningriigile direktiivi 2011/98/EL ülevõtmise meetmetest teatamise kohustuse rikkumise eest ELTL artikli 260 lõike 3 alusel karistusmakse 70 828,80 eurot iga päeva kohta alates käesoleva kohtuotsuse kuulutamisest;
            
         
               —
            
            
               mõista kohtukulud välja Belgia Kuningriigilt.
            
         
      Väited ja peamised argumendid
   
   Direktiivi 2011/98/EL artikli 16 lõike 1 esimese lõigu kohaselt olid liikmesriigid kohustatud võtma direktiivi ülevõtmiseks vajalikud siseriiklikud meetmed hiljemalt 25. detsembril 2013. Kuna Belgia ei ole direktiivi täielikust ülevõtmisest teatanud, otsustas komisjon esitada hagi Euroopa Kohtule.
   Komisjon teeb oma hagis ettepaneku määrata Belgia Kuningriigile päevane karistusmakse 70 828,80 eurot. Karistusmakse suuruse arvutamisel on arvesse võetud rikkumise raskust ja kestust ning hoiatavat mõju liikmesriigi maksevõimet arvestades.
   
      (1)  ELT L 343, lk 1.